ཁྱིམ་བདག་གིས་སློབ་ལོ་རན་པའི་བྱིས་པ་སློབ་གྲྭ་ལ་མ་བསྐྱལ་་བ་ཡིན་ན་བྱིས་པའི་ཁྱིམ་བདག་འབྲེལ་ཡོད་ཀྱི་ཁྲིམས་དང་འགལ་ཡོད་པས།སྲིད་གཞུང་གིས་དེ་ལ་ཆད་པ་བཅད་ཆོག་པའི་སློབ་གསོའི་ལམ་ལུགས་ཤིག་ཡིན།ཡིན་ནའང་སློབ་ལོ་མ་རན་པའི་བྱིས་པའི་ཁྱིམ་བདག་ལ་སྲིད་གཞུང་གིས་དེ་ལྟར་ཆད་པ་བཅད་་མི་ཆོག་ལ་ཆད་པ་གཅོད་པའི་ཁྲིམས་ལུགས་ཀྱི་དབང་ཐང་ཡང་མེད།དེ་ནས་བྱིས་པ་དག་བོད་རིགས་ཡིན་པའི་བྱིས་སྐྱོང་ཁང་ནས་བོད་ཀྱི་བྱིས་པ་ཚོར་སྲིད་གཞུང་གིས་སྐད་གཉིས་སློབ་གསོའི་སྲིད་ཇུས་ལ་ཁ་གཡར་་ནས།རྒྱ་ཡིག་དང་རྒྱ་སྐད་ཁྲིད་དགོས་པའི་སྒྲིག་སྲོལ་བཟོས་ནས་ལག་བསྟར་བྱེད་པ་དེ་ནི་ཁྲིམས་དང་མི་མཐུན་པའི་སློབ་གསོའི་སྲིད་ཇུས་ནོར་འཁྲུལ་ཅན་ཞིག་རེད།སློབ་ལོའི་སྔོན་གྱི་སློབ་མའི་སློབ་གསོའི་ཐབས་ལམ་དེ་ལ་སྲིད་གཞུང་གིས་སྟངས་འཛིན་བྱས་ཆོག་པའི་ཁྲིམས་ལུགས་ཀྱི་དབང་ཐང་མེད།